স্টাফ রিপোর্টার, মুন্সীগঞ্জ ॥ এ্যাটর্নি জেনারেল এ্যাডভোকেট মাহবুবে আলম বলেছেন, আমরা সবাই ঐক্যবদ্ধ থাকব। যার যার ধর্ম, সে সে পালন করব। একে অপরের সঙ্গে সহমর্মিতা বজায় রাখব। এ সরকার সবাইকে নিয়ে একতাবদ্ধ হয়ে থাকতে চায়। আনন্দ, উৎসব, পার্বন সকলে এক সঙ্গে পালন করব। একে অপরের সুখ-দুঃখে শরিক হব। ধর্ম যার যার উৎসব সবার। শারদীয় দুর্গোৎসব উপলক্ষে বৃহস্পতিবার লৌহজংয়ের ২০টি পূজা মণ্ডপ পরিদর্শনকালে সকলের উদ্দেশে তিনি এ কথা বলেন। এ সময় তার সঙ্গে ছিলেন জেলা আওয়ামী লীগের উপ প্রচার সম্পাদক তোফাজ্জল হোসেন তপন, ব্যবসায়ী ইফতেখার আলম ছিছিল বেপারী, থানা আওয়ামী লীগের ধর্ম বিষয়ক সম্পাদক শেখ ফজলুল করিম, আওয়ামী লীগ নেতা শহিদুল ইসলাম মাস্টার, আক্তার হোসেন লাবু, ডিএম কাদের ও আবুল বাশার খান প্রমুখ।